turjo4nis/wikipedia-bn-dump-20250701 huggingface dataset:
বোম্বে দুর্গ

বোম্বে দুর্গ (কাসা দা ওর্তা বা ওর্তার বাড়ি নামেও ডাকা হয়) মুম্বই (আগেকার বোম্বে) শহরে নির্মিত সবচেয়ে প্রাচীন প্রতিরক্ষামূলক কাঠামোর মধ্যে একটি। বর্তমান দুর্গটি একজন পর্তুগিজ সম্ভ্রান্তব্যক্তি, গার্সিয়া দে ওর্তা কর্তৃক নির্মিত "ম্যানর হাউস" এলাকায় ব্রিটিশদের দ্বারা নির্মিত একটি কাঠামো। ওর্তা ১৫৫৪ থেকে ১৫৭০ সালের মধ্যে পর্তুগালের রাজাদের কাছ থেকে বোম্বে দ্বীপকে ইজারা দেন।

ইতিহাস
স্থানীয় নীলা কুরলা পাথর এবং দক্ষিণের কোঙ্কণ এলাকা হতে লোহিত ল্যাটারাইট পাথর দ্বারা দুর্গটি নির্মাণ করা হয়। এই দ্বীপটি ১৬৬৫ সালে ব্রিটিশদের হস্তগত হয় এবং ১৬৬৮ সালে ব্রিটিশ ইস্ট ইন্ডিয়া কোম্পানি দুর্গটিকে অধিকারে নিয়ে নেয়। দীর্ঘ দশ বছরের বেশি সময় ধরে, তারা জমিদারী খাস কামড়ার আশপাশে একটি প্রতিরক্ষামূলক কাঠামো গড়ে তোলে। ১৭১৬ এবং ১৭২৩ সালের মাঝামাঝি সময়ে উন্নয়নশীল শহরটির চারিদিকে প্রাচীর দিয়ে পরিবেষ্টন করা হয়। যদিও দ্রুত নগরায়নের ফলে ১৮৬৫-তে প্রাচীরটিকে ভেঙে দেয়া হয়, যার ভগ্নাবশেষ এখনো কিছু এলাকায় বিদ্যমান।

মূল পর্তুগিজ দুর্গটির খুব কমই উপাত্ত রয়েছে এবং ঐতিহাসিকেরা জমিদারী এলাকার মূল অবস্থান একসঙ্গে করার চেষ্টা করছেন। দক্ষিণ মুম্বইয়ের একটি নৌ স্টেশনে আইএনএস এঙ্গরে এলাকার মধ্যে দুটি প্রবেশদ্বার অবস্থিত। এখানে একটি সূর্যঘড়ি রয়েছে যা পর্তুগিজ যুগের বলে মনে করা হয়। এই সূর্যঘড়িতে দিনের ১২ঘণ্টা চিহ্নিত করা হয় না, বরং ঐসময়কার লোকেদের কাছে  নির্দিষ্ট সময়ের তাৎপর্য বলে গণ্য করা হত।

দুর্গের মধ্যকার প্রধান ভবনটি ছিল রাজ্যপালের বাসভবন, যেখানে বোম্বের প্রথম রাজ্যপাল জেরাল্ড অঙ্গিয়ার থাকার জন্য ব্যবহার করতেন। পরবর্তী দুই শতাব্দী ধরে বাসভবনটি প্রথমে পারেল এবং অতঃপর মালবার পাহাড়ে স্থানান্তরিত করে ব্যবহার করা হয়। বর্তমান ভবনটি পশ্চিমাঞ্চলীয় নৌ কম্যান্ডের ফ্ল্যাগ অফিসার প্রধান সেনাপতির ভবনে অবস্থিত।

তথ্যসূত্র

বহিঃসংযোগ

 মুম্বাইয়ের ইতিহাস 

ব্রিটিশ দুর্গ
মুম্বাইয়ে পর্তুগীজ অবকাঠামো
ভারতে পর্তুগীজ দুর্গ
ইস্ট ইন্ডিয়া কোম্পানির সম্পত্তি
ভারতের ব্রিটিশ ঔপনিবেশিক স্থাপত্য
পর্তুগীজ ভারতে ১৫৫০-এ প্রতিষ্ঠিত
১৬৬০-এর দশকে ব্রিটিশ ভারত
১৬৭০-এর দশকে ব্রিটিশ ভারত
১৭শ শতাব্দীতে ভারতের দুর্গ
এইচএইচএইচএইচ

এইচএইচএইচএইচ () ফরাসি লেখক লরেন্ট বিনেটের প্রথম উপন্যাস, যা ২০১০ সালে প্রকাশ করা হয়। উপন্যাসটি দ্বিতীয় বিশ্বযুদ্ধের সময় প্রাগের নাৎসি নেতা রেইনহার্ড হেইড্রিচকে হত্যার উপর ভিত্তি করে লেখা, যা অপারেশন অ্যানথ্রোপাইড নামে পরিচিত। উপন্যাসটি ২০১০ সালে প্রিক্স গনকোর্ট ডু প্রিমিয়ার রোমান পুরস্কার লাভ করে।

কাহিনী 
উপন্যাসটি অপারেশনের ইতিহাস এবং তার চরিত্রের জীবনকে অনুসরণ করে রেইনহার্ড হেইডরিচ এবং তার হত্যাকারী জোসেফ গ্যাচিক এবং জন কুবিস সম্পর্কিত বিষয় ফুটিয়ে তোলে। কিন্তু বইটির গবেষণা ও লেখার প্রক্রিয়া সম্পর্কে লেখক এর প্রতিক্রিয়ার সাথে মিলিত হয়ে, বিষয়টির অন্যান্য সাহিত্য ও প্রচার মাধ্যমের বিষয়ে তার ভাষ্য, এবং প্রকৃত মানুষদের আচরণের প্রয়োজনীয়তা কতটুকু হতে পারে সে সম্পর্কে তার প্রতিফলনে সম্পূর্ণ নয় যতটা ঐতিহাসিক উপন্যাসে হয়।

অনুবাদ 
এইচএইচএইচএইচ উপন্যাসটি ২২ টি ভাষায় অনুবাদ করা হয়েছে। স্যাম টেলর কর্তৃক ইংরেজি অনুবাদ, ২২ এপ্রিল ২০১২ সালে মার্কিন যুক্তরাষ্ট্রে ফাররা, স্ট্রাউস এবং গ্রেউক্স দ্বারা এবং যুক্তরাজ্যে ৩ মে ২০১২ তারিখে হারভিল সিকারের মাধ্যমে প্রকাশিত হয়েছে।

চলচ্চিত্র অভিযোজন 
ক্যাড্রিক জিমিনেজ, উপন্যাসের অবলম্বনে একটি চলচ্চিত্র পরিচালনা করেন, যাতে জেসন ক্লার্ক, রোজমুন্ড পাইক, মিয়া ওয়াস্কোভস্কা, জ্যাক ও'কনেল এবং জ্যাক রিয়ানোর অভিনয় করেন।

পুরস্কার এবং সম্মাননা 
 ২০১০ প্রিক্স গনকোর্ট দা প্রিমিয়ার রোমান 
 ২০১১ ইউরোপীয় লিটারাতুরাপরিস, শেলস্ট্রিট
 ২০১২ জাতীয় বই সমালোচক সার্কেল পুরস্কার, চূড়ান্ত প্রার্থী 
 ২০১২ নিউ ইয়র্ক টাইমস বছরের উল্লেখযোগ্য বই

তথ্যসূত্র 

২০১০-এর ফরাসি উপন্যাস
দ্বিতীয় বিশ্বযুদ্ধের উপন্যাস
ফরাসি ঐতিহাসিক উপন্যাস
হেনরিক হিমলার
চলচ্চিত্রে অভিযোজিত ফরাসি উপন্যাস
উম্মে কুলসুম স্মৃতি

উম্মে কুলসুম স্মৃতি (জন্ম: ১ জুন ১৯৬৩) বাংলাদেশের একজন রাজনীতিবিদ ও গাইবান্ধা-৩ আসনের সাবেক সংসদ সদস্য। এর আগে তিনি দশম জাতীয় সংসদে তিনি সংরক্ষিত নারী ৪ আসনের সংসদ সদস্য ছিলেন।

জন্ম ও পারিবারিক পরিচিতি 
উম্মে কুলসুম স্মৃতি ১৯৬৩ সালের ১ জুন তৎকালীন পূর্ব পাকিস্তানের গাইবান্ধায় জন্মগ্রহণ করেন।

রাজনৈতিক জীবন 
উম্মে কুলসুম স্মৃতি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগের মনোনয়নে গাইবান্ধা-জয়পুরহাট জেলার জন্য নির্ধারিত সংরক্ষিত নারী আসন-৪ নং আসন থেকে ১ম বারের মতো এমপি নির্বাচিত হন। ২০১৯ সালের ৬ নভেম্বর জাতীয় সম্মেলনে বাংলাদেশ কৃষক লীগ এর জাতীয় কমিটির সাধারণ সম্পাদক হিসেবে নির্বাচিত হন ৷

সংসদ সদস্য ইউনুস আলী সরকারের মৃত্যুর পর ২১ মার্চ ২০২০ সালের গাইবান্ধা-৩ (সাদুল্যাপুর-পলাশবাড়ী) আসনের উপনির্বাচনে তিনি আওয়ামী লীগের মনোনয়নে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

বহিঃসংযোগ 

 মাননীয় সংসদ সদস্য এড. উম্মে কুলসুম স্মৃতি  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

জীবিত ব্যক্তি
১৯৬৩-এ জন্ম
গাইবান্ধা জেলার রাজনীতিবিদ
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
খেমটা নাচ

খেমটা বা খ্যামটা নাচ উত্তর ভারতীয় বাইজি নাচের একটি হীন বিকল্প।

খেমটা নাচ একসময়ে ধনী ও জমিদারদের বৈঠক খানায় ও অন্তঃপুরে আমোদ প্রমোদের উদ্দেশ্যে যথেষ্ট প্রচলিত ছিল। তবলা, হারমোনিয়াম, সারঙ্গীর সাথে সারা রাত ধরে নাচ চলত।

খেমটা বাই বা নর্তকী গানের কলি গাওয়ার সাথে সাথে গ্রীবা সঞ্চালন, কটি চালনা, অঙ্গভঙ্গি ও ভ্রূভঙ্গি করে গানের ভাবার্থ ফুটিয়ে তুলত। হাতের রুমাল বা বসনপ্রান্ত কখনও বা ঘাগড়ার আঁচলের প্রান্ত এক হাতে উপরে তুলে নর্তকী বিভিন্ন পাদচালনার মাধ্যমে নৃত্যস্থল গোলাকারে প্রদক্ষিণ করত। দর্শকের খুশি হয়ে টাকাকড়ি রুমালে বেঁধে ছুঁড়ে দিত।

ভিড়ের চাপ এড়াতে কখনও কখনও নাটমণ্ডপের পরিবর্তে কাছের কোন জলাশয়ের ধারে সাময়িকভাবে বাঁধা মঞ্চে নাচের আসরের আয়োজন হত। দর্শকরা জলাশয়ের পাড় থেকে নাচের রসাস্বাদ করত। জলে বাঁধা মঞ্চের নাচকে বলা হত জল খেমটা।

তথ্যসূত্র

নৃত্য
চাকা লাগানো পুতুল

উত্তর চব্বিশ পরগনার হারোয়া অঞ্চলের চাকা লাগানো গাড়ি পুতুল বাংলার পুরোনো টেরাকোটার সামগ্রীর মধ্যে অন্যতম। চন্দ্রকেতুগড়ের প্রত্ন সামগ্রীর মধ্যে এই চাকা লাগানো গাড়ি পাওয়া গেছে।

হাওড়াতেও এইধরনের পুতুল পাওয়া গেছে।

বর্ণনা
পোড়ামাটির গোরুর গাড়ি, মোটর গাড়ি, ঘোড়া সওয়ার ইত্যাদি পুতুল তৈরি হয়। পুতুলের রং সাধারণ। খড়ি মাটি দিয়ে করা হয়। খড়ি মাটির উপর লাল, হলুদ, নীল ডোরা কাটা দাগ দিয়ে করা হয়।

হাওড়ার পুতুল গুলির মধ্যে পালকি, নৌকা উল্লেখযোগ্য। এছাড়া চাকা লাগানো পুতুলও করা হয়। মূলত গ্রামের মহিলারাই এই পুতুল তৈরি করেন।

তথ্যসূত্র

বাংলার লৌকিক শিল্প
বাংলার পুতুল
বেগম আখতার জাহান

বেগম আখতার জাহান (জন্ম: ১ জুলাই ১৯৫২) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

জন্ম  
আখতার জাহান ১৯৫২ সালের ১ জুলাই তৎকালীন পূর্ব পাকিস্তানের রাজশাহীতে জন্মগ্রহণ করেন।

রাজনৈতিক জীবন 
আখতার জাহান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজশাহী জেলার জন্য নির্ধারিত সংরক্ষিত নারী আসন-৫ নং আসন থেকে ১ম বারের মতো এমপি নির্বাচিত হন।

পুরস্কার 
২০১৯ সালে বাংলাদেশ সরকার তাঁকে বেগম রোকেয়া পদকে ভূষিত করে।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 

 মাননীয় সংসদ সদস্য বেগম আখতার জাহান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫২-এ জন্ম
জীবিত ব্যক্তি
বাংলাদেশী মুসলিম
রাজনীতিতে বাংলাদেশী নারী
দশম জাতীয় সংসদ সদস্য
জাতীয় সংসদের মহিলা সদস্য
বাংলাদেশ আওয়ামী লীগের রাজনীতিবিদ
জাতীয় সংসদের সংরক্ষিত মহিলা আসনের সদস্য
রাজশাহী জেলার রাজনীতিবিদ‎
বেগম রোকেয়া পদক বিজয়ী
রাজশাহী জেলার ব্যক্তি
২১শ শতাব্দীর বাংলাদেশী নারী রাজনীতিবিদ
রাজশাহী বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী গ্রন্থাগারিক
কামরুল হাসান ভূঁইয়া

কামরুল হাসান ভূঁইয়া (জুলাই ২৪, ১৯৫২ – আগস্ট ০৬, ২০১৮) বাংলাদেশ সেনাবাহিনীর অবসরপ্রাপ্ত মেজর। তিনি ছিলেন বীর মুক্তিযোদ্ধা, মুক্তিযুদ্ধ গবেষক ও লেখক। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন।  মুক্তিযুদ্ধ সাহিত্যে অবদানের জন্য তিনি ২০১৮ সালে বাংলা একাডেমি পুরস্কার লাভ করেন।

জন্ম ও শিক্ষাজীবন
কামরুল হাসান ভূঁইয়া কুমিল্লা জেলায় ১৯৫২ সালের ২৪ জুলাই জন্মগ্রহণ করেন।পড়াশোনা করেছেন যশোর জিলা স্কুল ও ঝিনাইদহ ক্যাডেট কলেজে। ১৯৮৩ সালে চীনা ভাষায় স্নাতকোত্তর ডিগ্রি লাভ করেন বেইজিং ভাষা ও সংস্কৃতি বিশ্ববিদ্যালয় থেকে।

কর্মজীবন 
১৯৭৪ সালের ৯ জানুয়ারি বাংলাদেশ সেনাবাহিনীতে যোগ দেন। ১৯৭৫ সালের ১১ জানুয়ারি সেকেন্ড লেফটেন্যান্ট হিসেবে ৪র্থ ইস্ট বেঙ্গল রেজিমেন্টে কমিশন লাভ করেন। ১৯৯৬ সালের ১২ জুলাই মেজর পদমর্যাদায় থাকা অবস্থায় বাংলাদেশ সেনাবাহিনী থেকে স্বেচ্ছায় অবসর নেন। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন তিনি।

মুক্তিযুদ্ধে যোগদান
১৯৭১ সালে এইচএসসি পরীক্ষার্থী ছিলেন কামরুল হাসান ভূঁইয়া। দেশে মুক্তিযুদ্ধ শুরু হলে যুদ্ধে যোগ দেন তিনি। তিনি মুক্তিযুদ্ধের ২ নম্বর সেক্টরের অধীনে যুদ্ধ করেন।

প্রকাশিত বই  
তার প্রকাশিত বইয়ের মধ্যে মুক্তিযুদ্ধবিষয়ক বইয়ের সংখ্যা ২৩টি, সামরিক ইতিহাসের ওপর লেখা ১টি এবং শিশুতোষ গ্রন্থ ৩টি। এর মধ্যে উল্লেখযোগ্য মুক্তিযুদ্ধ বিষয়ক বই হলো: 
 জনযুদ্ধের গণযোদ্ধা
 বিজয়ী হয়ে ফিরব নইলে ফিরবই না
 ২ নম্বর সেক্টর এবং কে ফোর্স কমান্ডার-খালেদের কথা (সম্পাদিত)
 একাত্তরের কন্যা, জায়া, জননীরা
 পতাকার প্রতি প্রণোদনা
 মুক্তিযুদ্ধে শিশু-কিশোরদের অবদান
 একাত্তরের দিনপঞ্জি

মৃত্যু
কামরুল হাসান ভূঁঈয়া ২০১৮ সালের ৬ আগস্ট দুপুর ২টায় ঢাকার সম্মিলিত সামরিক হাসপাতালে (সিএমএইচ) মৃত্যু বরণ করেন। তিনি ডায়বেটিস ও কিডনী সংক্রান্ত জটিলতায় ভুগছিলেন।

তথ্যসূত্র 

বাংলাদেশী সাহিত্যিক
যশোর জিলা স্কুলের প্রাক্তন শিক্ষার্থী
১৯৫২-এ জন্ম
২০১৮-এ মৃত্যু
বাংলাদেশ সেনাবাহিনীর অফিসার
বাংলাদেশ সেনাবাহিনীর মেজর
বাংলাদেশী পুরুষ লেখক
বাঙালি লেখক
বাংলা একাডেমি সাহিত্য পুরস্কার বিজয়ী
কুমিল্লা জেলার ব্যক্তি
বাইশারী ইউনিয়ন, নাইক্ষ্যংছড়ি

বাইশারী বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।

আয়তন 
বাইশারী ইউনিয়নের আয়তন ৩২,০০০ একর (১২৯.৫০ বর্গ কিলোমিটার)।

জনসংখ্যার উপাত্ত 
২০২২ সালের আদমশুমারি অনুযায়ী বাইশারী ইউনিয়নের মোট জনসংখ্যা ১৮,৩৩৭ জন। এর মধ্যে ১৪,৯৩১জন মুসলিম, ৩০৫৮ জন বৌদ্ধ, ১৮১ জন খ্রিস্টান, ১৬৬ জন হিন্দু ও ১ জন অন্যান্য ধর্মের অনুসারী।

অবস্থান ও সীমানা 
নাইক্ষ্যংছড়ি উপজেলার সর্ব-উত্তরে বাইশারী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে দোছড়ি ইউনিয়ন, আলীকদম উপজেলার নয়াপাড়া ইউনিয়ন ও লামা উপজেলার ফাঁসিয়াখালী ইউনিয়ন; উত্তরে লামা উপজেলার ফাঁসিয়াখালী ইউনিয়ন; পশ্চিমে কক্সবাজার জেলার চকরিয়া উপজেলার খুটাখালী ইউনিয়ন, রামু উপজেলার ঈদগড় ইউনিয়ন ও গর্জনিয়া ইউনিয়ন এবং দক্ষিণে দোছড়ি ইউনিয়ন অবস্থিত।

প্রশাসনিক কাঠামো 
বাইশারী ইউনিয়ন নাইক্ষ্যংছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
 আলী মিয়া পাড়া
 ঈদগড় হেডম্যান পাড়া
 করলিয়ামুরা

 হলদ্যাশিয়া
 ঘোনা পাড়া
 ক্যাঙ্গার বিল
 তুফান আলী পাড়া
 থুইহ্লা অং পাড়া
 নারিচবুনিয়া
 দক্ষিণ নারিচবুনিয়া
 হরিণ খাইয়া
 ছাগল খাইয়া
 ফারিখাল
 বাইশারী
 উত্তর বাইশারী
 দক্ষিন বাইশারী
 কোনার পাড়া
 মধ্যম বাইশারী
 মিরঝিরি পাড়া
 মুইঅং পাড়া
 উত্তর বাইশারী আদর্শগ্রাম
 রাঙ্গাঝিরি
 লম্বাবিল
 কাগজী খোলা
 বাগ্গুলা বাজার
 কাপ্তাই শিয়া
 পেঠান আলী পাড়া
 নতুন পরিষদ পাড়া
 যৌথখামার
 বরঘোনা
জনু ডিলার পাড়া

শিক্ষা ব্যবস্থা 
২০১১ সালের আদমশুমারি অনুযায়ী বাইশারী ইউনিয়নের সাক্ষরতার হার ৩১.৮%। এ ইউনিয়নে ১টি স্কুল এন্ড কলেজ, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
স্কুল এন্ড কলেজ
 বাইশারী উচ্চ বিদ্যালয় ও কলেজ
 বাইশারী বালিকা উচ্চ বিদ্যালয়

মাদ্রাসা
 বাইশারী শাহ নুরুদ্দীন (রহ.) দাখিল মাদ্রাসা
 আল-হেরা তাহফিজুল কুরআন আবেদীয়া নূরানী মাদ্রাসা ও এতিমখানা
 লাম্বাবিল হোসাইনিয়া দাখিল মাদ্রাসা
 নারিসবুনিয়া জুনিয়র দাখিল মাদ্রাসা
 বাইশারী ইসলামিয় বালিকা মাদ্রাসা
 বাইশারী মড়েল নুরানি ইবতেদায়ী মাদ্রাসা

প্রাথমিক বিদ্যালয়
 আলী মিয়া পাড়া সরকারি প্রাথমিক বিদ্যালয়
 ঈদগড় হেডম্যান পাড়া সরকারি প্রাথমিক বিদ্যালয়
 করলিয়া মুরা সরকারি প্রাথমিক বিদ্যালয়
 ক্যায়াংর বিল সরকারি প্রাথমিক বিদ্যালয়
 তুফান আলী পাড়া সরকারি প্রাথমিক বিদ্যালয়
 থুইহ্লা অং পাড়া সরকারি প্রাথমিক বিদ্যালয়
 নারিচবুনিয়া সরকারি প্রাথমিক বিদ্যালয়
 আলীমিয়া পাড়া সরকারি প্রাথমিক বিদ্যালয়
 বাইশারী সরকারি প্রাথমিক বিদ্যালয়
 মিরঝিরি পাড়া সরকারি প্রাথমিক বিদ্যালয়
 মুই অং পাড়া সরকারি প্রাথমিক বিদ্যালয়
 রাঙ্গাঝিরি বাইশারী সরকারি প্রাথমিক বিদ্যালয়
 লম্বাবিল সরকারি প্রাথমিক বিদ্যালয়

যোগাযোগ ব্যবস্থা 
বাইশারী ইউনিয়নে যোগাযোগের প্রধান সড়ক হল কক্সবাজারের অন্তরগত ঈদগাঁও থানার আওতাদ্বিন ঈদগাও বাস স্টেশনের পূর্ব দিকে মুখ করে প্রধান সড়ক হয়ে ঈদগড় অতিক্রম করে বাইশারী বাজার অথবা নাইক্ষ্যংছড়ি-বাইশারী সড়ক। প্রধান যোগাযোগ মাধ্যম সিএনজি,মটরবাইক,টমটম ব্যাটারী চালিত অটোরিক্সা।

হাট-বাজার 
বাইশারী ইউনিয়নের প্রধান হাট-বাজার হল বাইশারী বাজার। ও আলী মিয়া পাড়া নতুন বাজার

জনপ্রতিনিধি 
 বর্তমান চেয়ারম্যান: মোহাম্মদ আলম

আরও দেখুন 
 নাইক্ষ্যংছড়ি উপজেলা
 নাইক্ষ্যংছড়ি থানা
 বান্দরবান জেলা

তথ্যসূত্র

বহিঃসংযোগ 

নাইক্ষ্যংছড়ি উপজেলার ইউনিয়ন
অরুণাভ সরকার

অরুণাভ সরকার (২৯শে মে, ১৯৪১ - ১৮ই ডিসেম্বর, ২০১৪) ছিলেন একজন বাংলাদেশী কবি, কলাম লেখক, সাহিত্য সম্পাদক ও মুক্তিযোদ্ধা। কবিতায় অবদানের জন্য তিনি ২০০৯ সালে বাংলা একাডেমি সাহিত্য পুরস্কার লাভ করেন।

ব্যক্তিজীবন 
সরকার ১৯৪১ সালের ২৯শে মে তৎকালীন ব্রিটিশ ভারতে বেঙ্গল প্রেসিডেন্সির টাঙ্গাইল জেলার মির্জাপুরে জন্মগ্রহণ করেন। তিনি আজিজা সরকারের সাথে বিবাহ বন্ধনে আবদ্ধ হন। তাঁদের দুই সন্তান: পুত্র সুগত সরকার এবং কন্যা মিথিলা সরকার।

কর্মজীবন 
তাঁর কর্মজীবন শুরু হয় দৈনিক সংবাদে সাংবাদিক হিসেবে যোগদানের মাধ্যমে। পরবর্তীতে তিনি দৈনিক যুগান্তর, ইত্তেফাক, ডেইলি মর্নিং সান, গণবাংলা, নিউ নেশন, দৈনিক জনপদ, নিউজ টুডে, দি ইন্ডিপেন্ডেন্টসহ বিভিন্ন সংবাদপত্রে সাংবাদিক ও কলাম লেখক হিসেবে কাজ করেছেন।

গ্রন্থাবলি 
সরকার রচিত প্রথম কাব্যগ্রন্থ হলো নগরে বাউল। এটি ১৯৭৬ সালে প্রকাশিত হয়। তাঁর দ্বিতীয় কাব্যগ্রন্থ কেউ কিছুই জানে না প্রকাশিত হয় ১৯৮০ সালে। দীর্ঘ বিরতির পর ২০০৬ সালে তাঁর তৃতীয় কাব্যগ্রন্থ নারীরা ফেরে না প্রকাশিত হয়। তিনি খোকনের অভিযান, গল্প থেকে গল্প, ইলশেগুঁড়ি, ভালুকার মৌমাছি, ভালুকার দুই বন্ধু নামে পাঁচটি শিশুতোষ গ্রন্থ রচনা করেন। এছাড়া তিনি ১৯৬৯ থেকে ১৯৮৫ সালে কাব্য সাময়িকী ঈশিকা সম্পাদনা করতেন। সাংবাদিকতা বিষয়ে প্রণয়ন করেন সম্পাদনার প্রথম পাঠ (২০১৫) শীর্ষক পুস্তিকা।

পুরস্কার ও সম্মাননা 
 বাংলা একাডেমি ফেলোশিপ
 ২০০৭: টাঙ্গাইল সাহিত্য সংসদ কবিতা পুরস্কার
 ২০১০: কবিতায় অবদানের জন্য বাংলা একাডেমি সাহিত্য পুরস্কার ২০০৯

মৃত্যু 
অরুণাভ সরকার ২০১৪ সালের ১৮ই ডিসেম্বর মৃত্যুবরণ করেন। তাঁর ইচ্ছানুসারে মৃতদেহ ঢাকা মেডিকেল কলেজে দান করা হয়।

তথ্যসূত্র 

১৯৪১-এ জন্ম
২০১৪-এ মৃত্যু
বাংলাদেশী পুরুষ কবি
বাংলাদেশী কলাম লেখক
কবিতায় বাংলা একাডেমি সাহিত্য পুরস্কার বিজয়ী
টাঙ্গাইল জেলার ব্যক্তি
বাংলাদেশী হিন্দু
বাঙালি হিন্দু
বাঙালি লেখক
বাংলা একাডেমি সাহিত্য পুরস্কার বিজয়ী
ঘুমধুম ইউনিয়ন

ঘুমধুম বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।

আয়তন 
ঘুমধুম ইউনিয়নের আয়তন ১৬,০০০ একর (৬৪.৭৫ বর্গ কিলোমিটার)।

জনসংখ্যার উপাত্ত 
২০২২ সালের আদমশুমারি অনুযায়ী ঘুমধুম ইউনিয়নের মোট জনসংখ্যা ১৭,৭০৭ জন। এর মধ্যে ১৩,৫৩০ জন মুসলিম, ৪,০১৭ জন বৌদ্ধ, ১৫৬ জন হিন্দু, ৩ জন খ্রিস্টান ও ১ জন অন্যান্য ধর্মের অনুসারী।

অবস্থান ও সীমানা 
নাইক্ষ্যংছড়ি উপজেলার সর্ব-দক্ষিণে ঘুমধুম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের উত্তরে নাইক্ষ্যংছড়ি সদর ইউনিয়ন ও সোনাইছড়ি ইউনিয়ন; পশ্চিমে কক্সবাজার জেলার রামু উপজেলার খুনিয়াপালং ইউনিয়ন, উখিয়া উপজেলার হলদিয়াপালং ইউনিয়ন, রত্নাপালং ইউনিয়ন, রাজাপালং ইউনিয়ন ও পালংখালী ইউনিয়ন এবং দক্ষিণে ও পূর্বে মায়ানমারের রাখাইন প্রদেশ অবস্থিত।

প্রশাসনিক কাঠামো 
ঘুমধুম ইউনিয়ন নাইক্ষ্যংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
 উত্তর ঘুমধুম
 কচুবনিয়া
 তুমব্রু
 দক্ষিণ ঘুমধুম
 ফাত্রাঝিরি
 বরইতলী পাড়া
 বাইশপারী
 ভাজবানিয়া
 রেজু গর্জনবনিয়া
 রেজু বৈদ্যরছড়া
 রেজু মগপাড়া
 রেজু হেডম্যানপাড়া

শিক্ষা ব্যবস্থা 
২০১১ সালের আদমশুমারি অনুযায়ী ঘুমধুম ইউনিয়নের সাক্ষরতার হার ৩৪.৩%।  বর্তমানে এই ইউনিয়নে ১টি কলেজ (২০২১ সালে প্রতিষ্ঠিত), ১টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।

শিক্ষা প্রতিষ্ঠান 

কলেজ
সীমান্ত কলেজ ঘুমধুম
মাধ্যমিক বিদ্যালয়
 ঘুমধুম উচ্চ বিদ্যালয়

মাদ্রাসা
 দক্ষিণ ঘুমধুম মিশকাতুন্নবী (দ.) দাখিল মাদ্রাসা

প্রাথমিক বিদ্যালয়
 ১নং উত্তর ঘুমধুম সরকারি প্রাথমিক বিদ্যালয়
 ২নং উত্তর ঘুমধুম সরকারি প্রাথমিক বিদ্যালয়
 ঘুমধুম কচুবনিয়া সরকারি প্রাথমিক বিদ্যালয়
 তুমব্রু সরকারি প্রাথমিক বিদ্যালয়
 দক্ষিণ ঘুমধুম সরকারি প্রাথমিক বিদ্যালয়
 পশ্চিমকূল তুমব্রু ঘুমধুম সরকারি প্রাথমিক বিদ্যালয়
 ফাত্রাঝিরি সরকারি প্রাথমিক বিদ্যালয়
 বরইতলী পাড়া সরকারি প্রাথমিক বিদ্যালয়
 বাইশপারী সরকারি প্রাথমিক বিদ্যালয়
 ভাজবানিয়া সরকারি প্রাথমিক বিদ্যালয়
 রেজু গর্জনবনিয়া সরকারি প্রাথমিক বিদ্যালয়
 রেজু বৈদ্যরছড়া সরকারি প্রাথমিক বিদ্যালয়
 রেজু মগপাড়া সরকারি প্রাথমিক বিদ্যালয়
 রেজু হেডম্যানপাড়া সরকারি প্রাথমিক বিদ্যালয়

ব্যাক্তিত্ব 
মাহমুদুল হক সানি, বিচারক। জয়দেব কর্মকার, বিসিএস (সাধারণ শিক্ষা)। ড. আসিফ ইমরান, ডিজাইন ইঞ্জিনিয়ার, অ্যাপল।

যোগাযোগ ব্যবস্থা 
ঘুমধুম ইউনিয়নে যোগাযোগের প্রধান সড়ক হল নাইক্ষ্যংছড়ি-ঘুমধুম সড়ক। প্রধান যোগাযোগ মাধ্যম সিএনজি চালিত অটোরিক্সা।

হাট-বাজার 
ঘুমধুম ইউনিয়নের প্রধান হাট-বাজার হল তুমব্রু বাজার।

জনপ্রতিনিধি 
 বর্তমান চেয়ারম্যান: এ কে এম জাহাঙ্গীর আজিজ

পূর্ববর্তী চেয়ারম্যান: দীপক বড়ুয়া-২০০৩-২০১৪;

আলহাজ্ব মো. খাইরুল বশর-১৯৮৭-২০০৩;

অরবিন্দু বড়ুয়া-১৯৮২-১৯৮৭

আরও দেখুন 
 নাইক্ষ্যংছড়ি উপজেলা
 নাইক্ষ্যংছড়ি থানা
 বান্দরবান জেলা

তথ্যসূত্র

বহিঃসংযোগ 

নাইক্ষ্যংছড়ি উপজেলার ইউনিয়ন
দোছড়ি ইউনিয়ন

দোছড়ি বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।

আয়তন 
দোছড়ি ইউনিয়নের আয়তন ৪৩,৫২০ একর (১৭৬.১২ বর্গ কিলোমিটার)। এটি নাইক্ষ্যংছড়ি উপজেলার সবচেয়ে বড় ইউনিয়ন।

জনসংখ্যার উপাত্ত 
২০২২ সালের আদমশুমারি অনুযায়ী দোছড়ি ইউনিয়নের মোট জনসংখ্যা ৯,৬৪৭ জন।
এর মধ্যে ৭,৪১৯ জন মুসলিম, ২,০৬৫ জন বৌদ্ধ,১৫৪ জন খ্রিস্টান, ৫ জন হিন্দু এবং ৪ জন অন্যান্য ধর্মের অনুসারী।

অবস্থান ও সীমানা 
নাইক্ষ্যংছড়ি উপজেলার মধ্য-পূর্বাংশ জুড়ে দোছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ১৩ কিলোমিটার। এ ইউনিয়নের পূর্বে আলীকদম উপজেলার কুরুকপাতা ইউনিয়ন, উত্তর-পূর্বে আলীকদম উপজেলার নয়াপাড়া ইউনিয়ন, উত্তর-পশ্চিমে বাইশারী ইউনিয়ন, দক্ষিণ-পশ্চিমে কক্সবাজার জেলার রামু উপজেলার গর্জনিয়া ইউনিয়ন, পশ্চিমে কক্সবাজার জেলার রামু উপজেলার কচ্ছপিয়া ইউনিয়ন, দক্ষিণে নাইক্ষ্যংছড়ি সদর ইউনিয়ন ও মায়ানমারের রাখাইন প্রদেশ এবং দক্ষিণ-পূর্বে মায়ানমারের রাখাইন প্রদেশ অবস্থিত।

প্রশাসনিক কাঠামো 
দোছড়ি ইউনিয়ন নাইক্ষ্যংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
 উক্যজাই হেডম্যান পাড়া
 তুলাতলী
 জারুলিয়াছড়ি
 ক্রোক্ষ্যং
 গুরুন্নাকাটা
 মামা ভাগিনার ঝিরি
 কোলাচি
 লেমুছড়ি
 শিলঘাট
 ডলুর ঝিরি
 অলপাড়া
 চিতার ঝিরি
 মুরুং ঝিরি
 ওয়াচ্ছাখালী
 হরিণখাই
 বাহির মাঠ
 পাইনছড়ি
 কালুরঘাট
 ধর্মছড়া
 আমঝিরি
 ছাগলখাইয়া
 ইলং পাড়া
 মাংওয়া পাড়া
 রেংবং পাড়া
 মেনলে পাড়া
 মেনরাও পাড়া
 ওইবত পাড়া
 কাইংপা পাড়া
 লিয়াছু পাড়া
 ম্যারো পাড়া
 কুরিয়্যং পাড়া
 ভাইচাং ত্রিপুরা পাড়া
 আলিয়াং ঝিরি
 মেথন পাড়া
 পূরং পাড়া
 ক্লিংটুই পাড়া
 রেংক্রিম পাড়া
 ইংলিং পাড়া
 মানেপে পাড়া

শিক্ষা ব্যবস্থা 
২০১১ সালের আদমশুমারি অনুযায়ী দোছড়ি ইউনিয়নের সাক্ষরতার হার ১৬.২%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

শিক্ষা প্রতিষ্ঠান 
নিম্ন মাধ্যমিক বিদ্যালয়
 লেমুছড়ি নিম্ন মাধ্যমিক বিদ্যালয়

প্রাথমিক বিদ্যালয়
 উক্যজাই হেডম্যানপাড়া সরকারি প্রাথমিক বিদ্যালয়
 কোলাচিপাড়া সরকারি প্রাথমিক বিদ্যালয়
 ক্রোক্ষ্যং সরকারি প্রাথমিক বিদ্যালয়
 ছাগলখাইয়া সরকারি প্রাথমিক বিদ্যালয়
 তুলাতলী সরকারি প্রাথমিক বিদ্যালয়
 পশ্চিম ছাগলখাইয়া সরকারি প্রাথমিক বিদ্যালয়
 বাহির মাঠ সরকারি প্রাথমিক বিদ্যালয়
 বাঁকখালী সরকারি প্রাথমিক বিদ্যালয়
 লেমুছড়ি সরকারি প্রাথমিক বিদ্যালয়

যোগাযোগ ব্যবস্থা 
দোছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-দোছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।

হাট-বাজার 
দোছড়ি ইউনিয়নের প্রধান হাট-বাজার হল দোছড়ি বাজার।

জনপ্রতিনিধি 
 বর্তমান চেয়ারম্যান: মোহাম্মদ ইমরান

আরও দেখুন 
 নাইক্ষ্যংছড়ি উপজেলা
 নাইক্ষ্যংছড়ি থানা
 বান্দরবান জেলা

তথ্যসূত্র

বহিঃসংযোগ 

নাইক্ষ্যংছড়ি উপজেলার ইউনিয়ন
সোনাইছড়ি ইউনিয়ন, নাইক্ষ্যংছড়ি

সোনাইছড়ি বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।

আয়তন 
সোনাইছড়ি ইউনিয়নের আয়তন ৪,২৬০ একর (১৭.২৪ বর্গ কিলোমিটার)। এটি নাইক্ষ্যংছড়ি উপজেলার সবচেয়ে ছোট ইউনিয়ন।

জনসংখ্যার উপাত্ত 
২০২২ সালের আদমশুমারি অনুযায়ী সোনাইছড়ি ইউনিয়নের মোট জনসংখ্যা ৭,৪৪২ জন। এর মধ্যে ৩,৭৫৪ জন মুসলিম, ৩,৬৬২ জন বৌদ্ধ, ২৫ জন খ্রিস্টান, ১ জন হিন্দু ধর্মের অনুসারী।

অবস্থান ও সীমানা 
নাইক্ষ্যংছড়ি উপজেলার দক্ষিণাংশে সোনাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে ঘুমধুম ইউনিয়ন, পূর্বে নাইক্ষ্যংছড়ি সদর ইউনিয়ন এবং উত্তরে ও পশ্চিমে কক্সবাজার জেলার রামু উপজেলার কাউয়ারখোপ ইউনিয়ন অবস্থিত।

প্রশাসনিক কাঠামো 
সোনাইছড়ি ইউনিয়ন নাইক্ষ্যংছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
 উত্তর চাকঢালা
 চাকঢালা
 দক্ষিণ চাকঢালা
 সোনাইছড়ি

শিক্ষা ব্যবস্থা 
২০১১ সালের আদমশুমারি অনুযায়ী সোনাইছড়ি ইউনিয়নের সাক্ষরতার হার ৩৩.৯%। এ ইউনিয়নে ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাদ্রাসা
 চাকঢালা দাখিল মাদ্রাসা

নিম্ন মাধ্যমিক বিদ্যালয়
 সোনাইছড়ি নিম্ন মাধ্যমিক বিদ্যালয়

প্রাথমিক বিদ্যালয়
 উত্তর চাকঢালা সরকারি প্রাথমিক বিদ্যালয়
 চাকঢালা সরকারি প্রাথমিক বিদ্যালয়
 দক্ষিণ চাকঢালা সরকারি প্রাথমিক বিদ্যালয়
 সোনাইছড়ি সরকারি প্রাথমিক বিদ্যালয়

যোগাযোগ ব্যবস্থা 
সোনাইছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-সোনাইছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।

হাট-বাজার 
সোনাইছড়ি ইউনিয়নের প্রধান হাট-বাজার হল চাকঢালা বাজার।

জনপ্রতিনিধি 
 বর্তমান চেয়ারম্যান: এ্যানিং মার্মা

আরও দেখুন 
 নাইক্ষ্যংছড়ি উপজেলা
 নাইক্ষ্যংছড়ি থানা
 বান্দরবান জেলা

তথ্যসূত্র

বহিঃসংযোগ 

নাইক্ষ্যংছড়ি উপজেলার ইউনিয়ন
জাক দ্যুবোশে

জাক দ্যুবোশে () (জন্ম ৮ই জুন ১৯৪২) একজন অবসর প্রাপ্ত সুইস জৈবপদার্থবিদ। তিনি ইউরোপীয় আণবিক জীববিদ্যা ল্যাবরেটরি,জার্মানীর প্রাক্তন গবেষক হিসেবে কর্মরত ছিলেন। এছাড়াও তিনি লুজান ইউনিভার্সিটি, সুইজার্ল্যান্ড এ একজন সফল গবেষক হিসেবেও কাজ করেন। 

তিনি ২০১৭ সালে জার্মান-মার্কিন বিজ্ঞানী জোয়াকিম ফ্রাঙ্ক এবং স্কটীয় বিজ্ঞানী রিচার্ড হেন্ডারসনের সাথে যৌথভাবে  হিমশীতল ইলেক্ট্রন অণুবীক্ষণ যন্ত্রের (ক্রায়ো ইলেক্ট্রন মাইক্রোস্কোপ) উদ্ভাবনের জন্য রসায়ন বিজ্ঞানে নোবেল পুরস্কার অর্জন করেন। যন্ত্রটির সাহায্যে জৈব অণুর উচ্চ রেজোল্যুশনের চিত্র পর্যবেক্ষণ করা সম্ভব হয়।

জীবনী
জাক দ্যুবোশে ১৯৬২ সালে সুইজারল্যান্ডের লোজান বিশ্ববিদ্যালয়ে পদার্থবিজ্ঞান বিষয়ে পড়ালেখার জন্য যোগদান করেন এবং ১৯৬৭ সালে পদার্থ বিজ্ঞানে স্নাতক সনদ অর্জন করেন।  তিনি জেনেভা বিশ্ববিদ্যালয় থেকে আণবিক জীববিজ্ঞানে সনদ অর্জন করেন এবং ইলেকট্রনিক অণুবীক্ষণ যন্ত্রের সাহায্যে ডিএনএ নিয়ে গবেষণা শুরু করেন। ১৯৭৩ সালে তিনি জেনেভা বিশ্ববিদ্যালয় এবং বাজেল বিশ্ববিদ্যালয় থেকে জীবপদার্থবিজ্ঞানে ডক্টরেট অভিসন্দর্ভ রচনা সম্পন্ন করেন।

ব্যক্তিগত জীবন 
জাক দ্যুবোশে বিবাহিত এবং তাদের দুইটি সন্তান. তিনি ডিসলেক্সিয়া রোগে আক্রান্ত, যার কারণে তিনি স্বাভাবিক ভাবে পড়তে অসুবিধা হয় তার।  
তিনি বর্তমানে সুইজারল্যান্ডের রাজনৈতিক দলের সাথে যুক্ত আছেন। এছাড়াও তিনি বিভিন্ন সামাজিক কর্মকাণ্ডের সাথেও যুক্ত রয়েছেন।

বহিঃসংযোগ 
 Official page (ফরাসি) 
 Blog

ফরাসি ভাষার বহিঃসংযোগ থাকা নিবন্ধ
১৯৪২-এ জন্ম
জীবিত ব্যক্তি
নোবেল বিজয়ী রসায়নবিদ
সুইজারল্যান্ডীয় নোবেল বিজয়ী